Diari Oficial de la Generalitat Valenciana


Sumari del DOGV 4152, del 20-12-2001 (2001/11108)

ORDRE de 3 de desembre de 2001, de la Conselleria d'Economia, Hisenda i Ocupació, per la qual s'afecta al domini públic de la Generalitat Valenciana, destinat a dependències administratives de la Conselleria d'Obres Públiques, Urbanisme i Transports, l'immoble situat al c/ de Girona núm. 4, baix.esquerra, d'Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4152

Data del DOGV
:   20-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11989


Data del document
:   03-12-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Alacant
    * cultura regional
    * propietat immobiliària

ORDRE de 3 de desembre de 2001, de la Conselleria d'Economia, Hisenda i Ocupació, per la qual s'afecta al domini públic de la Generalitat Valenciana, destinat a dependències administratives de la Conselleria d'Obres Públiques, Urbanisme i Transports, l'immoble situat al c/ de Girona núm. 4, baix'esquerra, d'Alacant. [2001/X11840]
  
Mitjançant Decret 142/91, de 30 de juliol, del Consell, s'integrava el patrimoni de les Cambres Oficials de la Propietat Urbana de la Comunitat Valenciana a la Generalitat Valenciana. Entre altres immobles es trobava el situat al c/ de Girona núm. 4, baix'esquerra, d'Alacant, el qual consta en l'Inventari General de Béns i Drets de la Generalitat Valenciana amb el codi A02/03/014/0067-2 com a bé patrimonial.
  
La Conselleria d'Obres Públiques, Urbanisme i Transports ha sol·licitat, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació al domini públic de la Generalitat Valenciana, destinat a dependències administratives, de l'immoble mencionat que actualment es troba desallotjat.
  
En virtut d'això, i d'acord amb les facultats que tinc atribuïdes per l'article 62 de la Llei 3/1986, de 24 d'octubre, de Patrimoni de la Generalitat Valenciana
  
ORDENE
  
Primer
  
Afectar al domini públic de la Generalitat Valenciana, destinat a dependències administratives de la Conselleria d'Obres Públiques, Urbanisme i Transports, l'immoble situat al c/ de Girona núm. 4, baix'esquerra, d'Alacant. Consta en l'Inventari General de Béns i Drets de la Generalitat Valenciana amb el codi A02/03/014/0067-2.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria d'Obres Públiques, Urbanisme i Transports, l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria d'Obres Públiques, Urbanisme i Transports designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 3 de desembre de 2001
  
El conseller d'Economia, Hisenda i Ocupació,